Οδύσσεια (τηλεοπτική μίνι σειρά, 1997)

Η ***Οδύσσεια*** είναι αμερικανική μυθολογική μίνι σειρά περιπέτειας του 1997, που βασίζεται στο ομώνυμο αρχαίο ελληνικό επικό ποίημα του Ομήρου. Σε σκηνοθεσία του Αντρέι Κοντσαλόφσκι, προβλήθηκε σε δύο μέρη στις 18 και 19 Μαΐου 1997 στο NBC. Τα γυρίσματα έγιναν στη Μάλτα, τη Τουρκία, σε τοποθεσίες της Αγγλίας και σε πολλές άλλες τοποθεσίες της Μεσογείου, όπου η ιστορία λαμβάνει χώρα. Οι πρωταγωνιστές είναι οι Αρμάντ Ασσάντε, Γκρέτα Σκάκι, Ειρήνη Παπά, Ιζαμπέλα Ροσελίνι, Μπέρναντετ Πίτερς, Γερούν Κραμπέ, Έρικ Ρόμπερτς, Τζεραλντίν Τσάπλιν, Κρίστοφερ Λι και Βανέσα Γουίλιαμς.

Στα 49α Βραβεία Έμμυ, η σειρά κέρδισε το Βραβείο Καλύτερης Σκηνοθεσίας για Μίνι Σειρά. Στην Ελλάδα προβάλλεται ως μια ενιαία ταινία, διάρκειας 176 λεπτών.

## Πλοκή
Η ιστορία αρχίζει με τον Οδυσσέα, βασιλιά της Ιθάκης, να εξιστορεί πως εξαναγκάστηκε να συμμετέχει στην πανελλήνια εκστρατεία εναντίον της Τροίας. Η πολιορκία που ακολούθησε ήταν μακρά και δύσκολη, ενώ παραλίγο να αποτύχει οικτρά και άδοξα όταν σκοτώθηκε ο Αχιλλέας, ο ισχυρότερος των Δαναών. Ωστόσο ο πολυμήχανος Οδυσσέας καταστρώνει το σχέδιο του Δούρειου Ίππου και η Τροία κατακτάται. Ενώ όμως όλοι οι Έλληνες γιορτάζουν, ο Οδυσσέας φωνάζει πως είναι ανίκητος και δεν χρειάζεται πλέον τους θεούς, διαπράττοντας έτσι ύβρη. Ο Ποσειδώνας αποκαλύπτεται και του ανακοινώνει πως η θάλασσες δεν θα του επιτρέψουν να επιστρέψει ποτέ στην Ιθάκη. Πράγματι, ο δρόμος της επιστροφής προς την πατρίδα τους την Ιθάκη μετατρέπεται σε ένα «πεδίο μάχης», καθώς νέες δυσκολίες εμφανίζονται μία μετά την άλλη. Το ταξίδι ξεκινάει με τους θεούς να μεταβιβάζουν ισχυρούς ανέμους εναντίον των πλοίων του Οδυσσέα, παρασύροντάς αυτόν και τους συντρόφους του στο νησί των Κυκλώπων. Εκεί προσέγγισαν μία σπηλιά που περιείχε μεγάλα δοχεία με γάλα και τυρί και πολλά πρόβατα και κατσίκες. Η άφιξη του κύκλωπα Πολύφημου, υιού του Ποσειδώνα, δεν ήταν ευχάριστη, καθώς, για να ξεφύγουν, ο Οδυσσέας τον τύφλωσε με τη βοήθεια ενός κλαδιού, προκαλώντας την οργή του Ποσειδώνα. Έπειτα, συναντούν τον φιλικό θεό των ανέμων Αίολο, που κλείνει τους κακούς ανέμους σε έναν ασκό, αφήνοντας τους ούριους ελεύθερους να τον πάνε στην Ιθάκη. Λίγο πριν φτάσουν όμως, οι σύντροφοί του νομίζοντας ότι είναι θησαυρός ζηλεύουν και τον ανοίγουν. Σηκώνοντας ισχυρούς ανέμους, το πλοίο τους καταλήγει στο νησί της Κίρκης. Αφού σκαρφαλώνουν στο παλάτι της στη κορυφή ενός γκρεμού ανακαλύπτουν πως έχει τη δύναμη να τους μετατρέψει σε ζώα, δίνοντάς τους δηλητηριασμένο κρασί. Ωστόσο, ο Οδυσσέας έχοντας λάβει αντίδοτο βότανο από τον Ερμή τη νικάει. Φεύγοντας όμως ανακαλύπτουν πως καθώς στο παλάτι της ο χρόνος κυλάει με τους ρυθμούς των θεών πέρασε ήδη ένας χρόνος.

Ακολουθεί η άφιξη του Οδυσσέα στον Άδη για να αναζητήσει τον μάντη Τειρεσία, από τον οποίο θα μπορούσε να αντλήσει πληροφορίες για τον γυρισμό του στην πατρίδα. Ακολούθησαν περιπέτειες στην επαφή με την Σκύλλα και την Χάρυβδη, όπου εκεί ο Οδυσσέας χάνει όλους τους συντρόφους του και καταλήγει να είναι ο μοναδικός επιζών. Καταλήγει ναυαγός στο νησί της Καλυψώς, την Ωγυγία όπου ζει με πολυτέλεια για εφτά χρόνια χωρίς όμως να του επιτρέπεται να φύγει. Τελικά, φεύγοντας από εκεί καταλήγει στο νησί των Φαιάκων, που τον φιλοξενούν με όλες τις τιμές. Η επιστροφή στην πατρίδα περιλαμβάνει την δική της δοκιμασία, αφού τώρα ο Οδυσσέας πρέπει να αντιμετωπίσει τους μνηστήρες που πολιορκούν την γυναίκα του, Πηνελόπη. Νικώντας τους, επανασυνδέεται με την οικογένειά του και το βασίλειό του.

## Ηθοποιοί

* Αρμάντ Ασσάντε ως Οδυσσέας
* Γκρέτα Σκάκι ως Πηνελόπη
* Τζεραλντίν Τσάπλιν ως Ευρύκλεια
* Γερούν Κραμπέ ως Αλκίνοος
* Κρίστοφερ Λι ως Τιρεσίας
* Ειρήνη Παπά ως Αντίκλεια
* Μπέρναντετ Πίτερς ως Κίρκη
* Μάικλ Τζ. Πόλαρντ ως Αίολος
* Έρικ Ρόμπερτς ως Ευρύμαχος
* Ιζαμπέλα Ροσελίνι ως Αθηνά
* Βανέσα Γουίλιαμς ως Καλυψώ
* Άλαν Στένσον ως Τηλέμαχος
** Τζος Μαγκουάιρ ως νεαρός Τηλέμαχος
* Γιώργος Βογιατζής ως βασιλιάς Αγαμέμνονας
* Νίκολας Κλέι ως βασιλιάς Μενέλαος
* Γουίλιαμ Χιούστον ως Άντικλος
* Ρον Κουκ ως Ευρυβάτης
* Μαίκλ Τέζκαν ως Ευρύλοχος
* Ρότζερ Άστον-Γκρίφιθς ως Πολίτης
* Άλαν Κοξ ως Ελπήνορας
* Αντόνι Αναστάσε ως Περιμήδης
* Στιούαρτ Τόμσον ως Άντιφος
* Παλόμα Μπαέζα ως Μελάνθη
* Ρέιντ Ασάτο ως Πολύφημος
* Μαρκ Χιλ ως Ορσίλοχος
* Πατ Κέλμαν ως Έλατος
* Βιντσέτσο Νίκολι ως Αντίνοος
* Τόνι Βόγκελ ως Εύμαιος
* Σάλι Πλαμπ ως Αρήτη
* Κέιτι Καρ ως Ναυσικά
* Μάριους Κόμποo ως Αγέλαος
* Όντεντ Λέβι ως Λεοκρίτης
* Πίτερ Πέιτζ ως Φιλοίτιος
* Χίθκοουτ Γουίλιαμς ως Λαοκόων, ένας μάντης
* Ρίτσαρντ Τρούετ ως Αχιλλέας
* Πίτερ Γούντθορπ ως μάντης
* Ντέρεκ Λέι ως Έκτορας
* Φρέντι Ντάγκλας ως Ερμής
* Μάιλς Άντερσον ως Ποσειδώνας (φωνή)
* Άλαν Σμίθι ως βασιλιάς Πρίαμος της Τροίας
* Βέρνον Ντόμπσεφ ως Αιγύπτιος

## Παραγωγή
Τα ειδικά εφέ για τα πλάσματα σε αυτή τη σειρά παρασχέθηκαν από το Creature Shop του Τζιμ Χένσον, το οποίο χρησιμοποίησε ένα animatronic ομιλούν γουρούνι να ψήνεται στη σούβλα, ένα CGI για τη Σκύλλα, μια μαριονέτα με ράβδο που μοιάζει με θαλάσσιο γυμνοσάλιαγκα και καταβροχθίζει τον Λαοκόοντα και την ολόσωμη εκδοχή του Πολύφημου.

Το πλοίο που χρησιμοποιήθηκε στη σειρά επαναχρησιμοποιήθηκε λίγα χρόνια αργότερα για τη μινισειρά *[[Ιάσων και οι Αργοναύτες (ταινία, 2000)|Ιάσων και οι Αργοναύτες]]* (2000).

Η Ένωση Κινηματογράφου της Αμερικής αξιολόγησε τη σειρά με το σήμα καταλληλότητας PG-13, καθώς περιέχει σκηνές βίας και αισθησιακές σκηνές.

## Παραπομπές


## Εξωτερικοί σύνδεσμοι
* 
*Οδύσσεια (1997) (dvd-trailers.gr)
Κατηγορία:Μίνι τηλεοπτικές σειρές
Κατηγορία:Ιστορικές επικές ταινίες
Κατηγορία:Κινηματογραφικές ταινίες βασισμένες σε λογοτεχνικά έργα
Κατηγορία:Βραβεία Έμμυ Ζώνης Υψηλής Τηλεθέασης (νικητές-σειρές)
Κατηγορία:Έργα βασισμένα στην Οδύσσεια
Κατηγορία:Ταινίες τοποθετημένες στην Αρχαία Ελλάδα